CELEX: 62016CN0123
Language: hr
Date: 2016-02-27 00:00:00
Title: Predmet C-123/16 P: Žalba koju je 27. veljače 2016. podnio Orange Polska SA protiv presude Općeg suda (osmo vijeće) od 17. prosinca 2015. u predmetu T-486/11, Orange Polska SA protiv Europske komisije

30.5.2016   
            
            
               HR
            
            
               Službeni list Europske unije
            
            
               C 191/10
            
         Žalba koju je 27. veljače 2016. podnio Orange Polska SA protiv presude Općeg suda (osmo vijeće) od 17. prosinca 2015. u predmetu T-486/11, Orange Polska SA protiv Europske komisije
   (Predmet C-123/16 P)
   (2016/C 191/12)
   Jezik postupka: engleski
   
      Stranke
   
   
      Žalitelj: Orange Polska SA (zastupnici: D.M. Beard QC, A. Howard, Barristers, M. Modzelewska de Raad, adwokat, P. Paśnik, adwokat)
   
      Druge stranke u postupku: Europska komisija, Polska Izba Informatyki i Telekomunikacji, European Competitive Telecommunications Association
   
      Zahtjev
   
   Žalitelj od Suda zahtijeva da:
   
               —
            
            
               ukine presudu;
            
         
               —
            
            
               poništi odluku u cijelosti; podredno
            
         
               —
            
            
               poništi članak 2. odluke u cijelosti, ili podredno,
            
         
               —
            
            
               smanji kaznu koja je odlukom izrečena na primjerenu visinu; ili podredno,
            
         
               —
            
            
               odluku u dijelu koji se odnosi na kaznu vrati Komisiji na ponovno odlučivanje; i
            
         
               —
            
            
               naloži Komisiji snošenje troškova.
            
         
      Žalbeni razlozi i glavni argumenti
   
   U prilog svojoj žalbi, žalitelj ističe tri žalbena razloga – prvim žalbenim razlogom osporava se materijalna valjanost utvrđenja povrede u pobijanoj Komisijinoj odluci, dok su druga dva razloga usmjerena na visinu kazne određene na temelju članka 2. odluke.
   
               a.
            
            
               Kao prvo, žalitelj tvrdi da je Opći sud počinio pogrešku koja se tiče prava i obrazlaganja jer od Komisije nije zahtijevao da dokaže zakoniti interes za pokretanje i vođenje ispitnog postupka i donošenje odluke o povredi u pogledu prethodnog postupanja.
            
         
               b.
            
            
               Kao drugo, Opći je sud počinio nekoliko pogrešaka koje se tiču prava i/ili iskrivio dokaze jer je podržao Komisijinu ocjenu utjecaja povrede za potrebe izračunavanja visine kazne.
            
         
               c.
            
            
               Kao treće, Opći sud je počinio pogreške koje se tiču prava i počinio očitu pogrešku u ocjeni dokaza jer nije uzeo u obzir Orangeova ulaganja kako bi se kazna smanjila zbog olakotnih okolnosti.